title: I Sampi masuwitra ajak Goak
text: Suud manyi, baburoné ngalih mamahan ka cariké. Ada sampi, kambing, méméri, muang kedis. Baburon ané ngalih mamahan di cariké tusing bani tekéning i sampi. Sawiréh baburon maawak gedé tur situh ento pangenahné sumbung. Kasujatianné tusing. I Sampi baburon ané demen manyama braya maimbuh tuturné alus. Makelo-kelo mara baburon cenikan bani maekin I Sampi. I Kedis Perit miwah I Kedis Curik paling demen matinggah di tundunné I sampi. I Kambing ané demen masesimbing paling demen ngorta ajak I Sampi ané baud.